CELEX: 62006TB0383
Language: el
Date: 2008-05-14 00:00:00
Title: Συνεκδικαζόμενες υποθέσεις T-383/06 και T-71/07: Διάταξη του Πρωτοδικείου των Ευρωπαϊκών Κοινοτήτων της  14ης Μαΐου 2008 — Icuna.Com κατά Ευρωπαϊκού Κοινοβουλίου ( Προσφυγή ακυρώσεως — Αγωγή αποζημιώσεως — Δημόσιες συμβάσεις υπηρεσιών — Κοινοτική διαδικασία διαγωνισμού — Απόρριψη προσφοράς — Απόφαση περί ακυρώσεως της διαδικασίας διαγωνισμού — Προσφυγή προδήλως στερούμενη παντελώς νομικής βάσης — Κατάργηση της δίκης )

2.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 197/24
            
         Διάταξη του Πρωτοδικείου των Ευρωπαϊκών Κοινοτήτων της 14ης Μαΐου 2008 — Icuna.Com κατά Ευρωπαϊκού Κοινοβουλίου
   (Συνεκδικαζόμενες υποθέσεις T-383/06 και T-71/07) (1)
   
   («Προσφυγή ακυρώσεως - Αγωγή αποζημιώσεως - Δημόσιες συμβάσεις υπηρεσιών - Κοινοτική διαδικασία διαγωνισμού - Απόρριψη προσφοράς - Απόφαση περί ακυρώσεως της διαδικασίας διαγωνισμού - Προσφυγή προδήλως στερούμενη παντελώς νομικής βάσης - Κατάργηση της δίκης»)
   (2008/C 197/42)
   Γλώσσα διαδικασίας: η γαλλική
   Διάδικοι
   
      Προσφεύγουσα-ενάγουσα: Icuna.Com SCRL (Braine-le-Château, Bέλγιο) (εκπρόσωποι: J. Windey και P. De Bandt, δικηγόροι)
   
      Καθού-εναγομένου: Ευρωπαϊκό Κοινοβούλιο (εκπρόσωποι: O Caisou-Rousseau και M. Ecker)
   Αντικείμενο
   Στην υπόθεση T-383/06, αφενός, αίτηση περί ακυρώσεως της αποφάσεως της 1ης Δεκεμβρίου 2006 του Ευρωπαϊκού Κοινοβουλίου περί απορρίψεως της προσφοράς που υπέβαλε η προσφεύγουσα-ενάγουσα (στο εξής: προσφεύγουσα) στο πλαίσιο της ενότητας 2 (περιεχόμενο των μεταδόσεων) της διαδικασίας του διαγωνισμού EP/DGINFO/WEBTV/2006/0003, ενόψει της δημιουργίας του δικτυακού τηλεοπτικού καναλιού του Ευρωπαϊκού Κοινοβουλίου, καθώς και, αφετέρου, αγωγή αποζημιώσεως για την αποκατάσταση της ζημίας που φέρεται ότι υπέστη η προσφεύγουσα λόγω εκδόσεως της αποφάσεως της 1ης Δεκεμβρίου 2006 και, στην υπόθεση T-71/07, αφενός, αίτηση περί ακυρώσεως της αποφάσεως της 31ης Ιανουαρίου 2007 του Ευρωπαϊκού Κοινοβουλίου περί ακυρώσεως του διαγωνισμού EP/DGINFO/WEBTV/2006/0003, ενόψει της δημιουργίας του δικτυακού τηλεοπτικού καναλιού του Ευρωπαϊκού Κοινοβουλίου όσον αφορά την ενότητα 2 (περιεχόμενο των μεταδόσεων), και, αφετέρου, αγωγή αποζημιώσεως για την αποκατάσταση της ζημίας που φέρεται ότι υπέστη η προσφεύγουσα λόγω εκδόσεως της από 31 Ιανουαρίου 2007 αποφάσεως.
   Διατακτικό
   Το Πρωτοδικείο διατάσσει:
   
               1)
            
            
               Οι υποθέσεις T 383/06 και T 71/07 συνεκδικάζονται προς διευκόλυνση της εκδόσεως διατάξεως.
            
         
               2)
            
            
               Στην υπόθεση T 71/07, η ένσταση απαραδέκτου θα εξεταστεί με την ουσία της υποθέσεως.
            
         
               3)
            
            
               Απορρίπτει την προσφυγή στην υπόθεση T 71/07 ως προδήλως στερούμενη παντελώς νομικής βάσης.
            
         
               4)
            
            
               Καταργείται η δίκη επί της αιτήσεως ακυρώσεως στην υπόθεση T 383/06.
            
         
               5)
            
            
               Απορρίπτει την αγωγή αποζημιώσεως στην υπόθεση T 383/06 ως προδήλως στερούμενη παντελώς νομικής βάσης.
            
         
               6)
            
            
               Στην υπόθεση T 383/06, το Κοινοβούλιο φέρει τα δικαστικά του έξοδα καθώς και το ήμισυ των δικαστικών εξόδων της Icuna.Com SCRL, περιλαμβανομένων των δικαστικών εξόδων της διαδικασίας ασφαλιστικών μέτρων. Η Icuna.Com φέρει το ήμισυ των δικαστικών της εξόδων.
            
         
               7)
            
            
               Στην υπόθεση T 71/07, η Icuna.Com φέρει τα δικαστικά της έξοδα, καθώς και τα έξοδα στα οποία υποβλήθηκε το Κοινοβούλιο, περιλαμβανομένων των σχετικών με τη διαδικασία ασφαλιστικών μέτρων και την ένσταση απαραδέκτου δικαστικών εξόδων.
            
         
      (1)  ΕΕ C 20 της 27.1.2007.